
STUDIU DE OPORTUNITATE


Privind concesionarea prin licitatie publică
 a imobilului denumit generic ,,Casa Pensionarilor”, situat în Municipiul Câmpulung
 strada Frații Golești, nr. 1, județul Argeș

Capitolul I       
Descrierea si identificarea terenului care face obiectul concesiunii

Imobilul, care face obiectul studiului de oportunitate, aparținând domeniului public al Municipiului Câmpulung, județul Argeș, este situat în intravilanul Municipiului Câmpulung, strada Frații Golești nr. 1, în zona centrală, într-o zonă rezidențială și comercială, în UTR-1, conform PUG Municipiul Câmpulung și a Regulamentului local de urbanism aprobat prin HCL 135/2003, prelungit prin HCL 145/2015 și HCL 103/2018. Imobilul este situat în Situl urban ,,Orașul Istoric Câmpulung”, este înscris în cartea funciară nr. 81816 a Municipiului Câmpulung și este compus din teren și 2 (două) construcții. 
Terenul  în suprafață de 886 mp are categoria de folosință curți construcții, iar accesul la teren se face auto și pietonal pe strada Frații Golești. Pe strada Frații Golești sunt disponibile utilitățile tehnico-edilitare, respectiv alimentare cu apă, energie electrică, canalizare, gaze naturale, telefon și cablu TV.
Construcțiile C1 și C2, identificate conform documentației cadastrale, au următoarea descriere:
· [bookmark: _Hlk235609026]C1-construcție administrativă și social-culturală, denumită generic ,,Casa Pensionarilor”, anul construirii 1940 aproximativ, are regimul de înălțime D + P+ M, suprafața construită la sol de 362 mp și suprafața desfășurată de 1086 mp. 
· C2-construcție anexă, are regimul de înălțime P suprafața construită la sol și suprafața desfășurată de 19,10 mp.
 
Capitolul II   
Motive de ordin economic, financiar si social si de mediu care justifica realizarea concesiunii

Inițiativa concesionării are ca obiectiv principal utilizarea amplasamentului la potențialul maxim, atât din punct de vedere al concedentului, Consiliul Local Câmpulung, cât și al concesionarului. 
Din punctul de vedere al autorității publice locale, identificăm trei component majore care justifică inițierea procedurii de concesionare a terenului si anume aspecte de ordin economic, financiar si social. 
Din punct de vedere economic si social, realizarea obiectivului ar duce la crearea unor noi locuri de munca, atragerea capitalului privat in actiuni ce vizeaza satisfacerea unor nevoi ale comunitatii locale, pentru o dezvoltare durabila. 
Din punct de vedere financiar proiectul de investitii va genera venituri suplimentare la bugetul local prin incasarea redeventei aferente imobilului concesionat. Mai mult concesionarul va acoperi in intregime costurile ridicate de renovarea  și intretinerea imobilului.
Motivatia pentru componenta de mediu – concesionarul va avea obligația prin contractul de concesiune sa respecte legislatia în vigoare pe probleme de mediu astfel incat impactul de mediu sa fie la limita minima.

Capitolul III    
Nivelul minim al redeventei 

Conform Raportului de evaluare nr. 59/2026, întocmit de evaluator ANEVAR ing. Cristian Stan, valoarea imobilului este de 848.372 lei echivalent 161.931 euro, iar redevența minimă prin concesionare pentru teren (886 mp curți construcții) și clădire administrativă este de 2.828 lei/lună sau 33.936 lei/an.
Redevenţa obţinută prin concesionare se constituie venit la bugetul local.



Capitolul IV
Procedura utilizata pentru atribuirea contractului de concesiune si justificarea alegerii procedurii 

Procedura de atribuire a contractului de concesionare este prin licitaţie publică deschisă cu respectarea prevederilor Ordonanţei de Urgenţă a Guvernului nr. 57/2019 privind Codul administrativ, prin care orice persoană fizică sau juridică de drept privat poate prezenta o ofertă.
Potrivit Art. 314 alin. (14), alin (15) și alin. (16) din OUG 57 / 2019 ,,   (14) Procedura de licitaţie se poate desfăşura numai dacă în urma publicării anunţului de licitaţie au fost depuse cel puţin două oferte valabile.
(15) În cazul în care în urma publicării anunţului de licitaţie nu au fost depuse cel puţin două oferte valabile, concedentul este obligat să anuleze procedura şi să organizeze o nouă licitaţie, cu respectarea procedurii prevăzute la alin. (1) - (13).
    (16) În cazul organizării unei noi licitaţii potrivit alin. (15), procedura este valabilă în situaţia în care a fost depusă cel puţin o ofertă valabilă.”.
Documentaţia de atribuire se întocmeşte de către concedent, după elaborarea caietului de sarcini, şi se aprobă de către acesta prin hotărâre a Consiliului Local Câmpulung.
Caietul de sarcini va cuprinde: instructiuni privind organizarea si desfasurarea procedurii de concesionare, instructiuni privind modul de elaborare si prezentare al ofertelor, informatii detaliate si complete privind criteriile de atribuire aplicabile pentru stabilirea ofertei castigătoare, caile de atac si informatiile referitoare la clauzele contractuale obligatorii. 

Capitolul V    
Durata estimata a concesiunii 

Contractul de concesiune de bunuri proprietate publică se propune a se încheia pe o perioadă de 25 ani, începând de la data semnării lui, cu posibilitatea de prelungire, conform legislației în vigoare.
Potrivit art. 306 alin.  (3) din OUG nr. 57/2019 privind Codul  administrativ ,,Contractul de concesiune de bunuri proprietate publică poate fi prelungit prin acordul de voinţă al părţilor, încheiat în formă scrisă, cu condiţia ca durata însumată să nu depăşească 49 de ani”.

Capitolul VI  
Termenele previzibile pentru realizarea procedurii de concesiune 


De la data aprobarii Hotararii Consilului Local Câmpulung privind concesionarea imobilului sunt necesare cel putin 30 de zile pentru obtinerea avizelor necesare aprobarii caietului de sarcini cat si a elaborarii documentatiei de atribuire, 20 de zile petru publicarea anunturilor, 10 zile pentru evaluarea ofertelor si stabilirea ofertantului declarat castigator, 20 de zile pentru publicarea in Monitorul Oficial al anuntului de atribuire si 10 zile pentru semnarea contractului de concesiune.
In concluzie estimam un termen de maxim 4 luni pentru realizarea procedurii de concesionare.







Capitolul VII 
Avize obligatorii

1. Avizul obligatoriu al Administraţiei Naţionale a Rezervelor de Stat şi Probleme Speciale şi al Statului Major General privind încadrarea obiectului concesiunii în infrastructura sistemului naţional de apărare, NU ESTE CAZUL

2. Avizul obligatoriu al structurii de administrare/custodelui ariei naturale protejate, în cazul în care obiectul concesiunii îl constituie bunuri situate în interiorul unei arii naturale protejate, respectiv al autorităţii teritoriale pentru protecţia mediului competente, în cazul în care aria naturală protejată nu are structură de administrare/custode. NU ESTE CAZUL



ARHITECT ȘEF,
Ionuț-Florin PESCARU









                                                                                                                                             Consilier,
 Iuliana-Venera Miriță

